Glesie di Sant Ignazi (Gurize)

La Glesie di Sant Ignazi di Loiole e jè la Glesie parochiâl de omonime parochie tal comun di Gurize, te midiesime provincie e Diocesi. Si cjate te Place Grande e jè la seconde glesie plui grande daspò de catedrâl dai Sants Elar e Tatian, e e jè di proprietât de Compagnie di Jesus. Storie de glesie Jenfri i varis ordins religjôs Catolics chel dai Jesuîts al è un dai plui impuartants. In Place Travnik, la place de Vitorie di vuê, al è nassût tal 1620 un colegjio catolic che al faseve part di chest orden. Chest colegji al veve ancje une glesie, dedicade a sant Ignazi, fondadôr dal ordin. La glesie fo fate e ingruessade a partî dal absidi. La famose façade baroche, cui dôs tôrs laterâis fô fate jenfri il 1722 e il 1725 dal architêt Austriac Cristoful Tausch. La glesie a fô sagrade tal 1767 dal prin arcivesul di Gurize Cjarli Michêl d'Attems.